Corti

**Corti** (in talianu: *Corte*) hè una cumune è una cità di u dipartimentu di u Cismonte, situata à u centru di l'isula. Ghjè a capitale storica è culturale di a Corsica. L'abitanti di Corti si chjamanu i curtinesi.

## Geografia

### Lucalisazione
A cità di Corti hè situata à u centru di a Corsica, à 68 km di Bastìa è 80 km d'Aiacciu. Ghjè a principale cità di u centru di l'isula è di a regione di u Curtinese.

### Rilievu
A regione di Corti hè muntagnosa. Parechji munti circundanu a cità. U tarritoriu di a cumuna hè situatu trà 299 è 2.622 metri d'altitudine. U pianu d'alta muntagna hè superiore à 1.100 m.

### Clima
Corti pussede un clima mediterraniu influenzatu da u clima muntagnolu, per via di a so pusizione giugraffica. A timperatura media annuale hè di 14°C. L'inverni sò fretti è l'istati caldi. A timperatura più fretta registrada hè di -8,7°C è a più calda hè di 41,1°C.

### Vegetazione

E cullette di bassa altitudine è e piaghje sò cuperte da a machja. L'arburi tipichi di stu pianu sò l'albitru, a leccia, a scopa, o ancu u pinu marittimu. Circa 1.100 metri d'altitudine ci sò parechje fureste di pinu lariciu o di faiu. A parte di 1.700 metri si trova u pianu muntagnolu, induv'è e fureste sò menu prisente. Da 2.000 à 2.200 metri, in u pianu subalpinu, l'arburi sò guasgì inesistenti. Pudemu trova à st'altitudine l*'Alnus alnobetula* o a filetta cumuna.

## Trasporti è vie di cumunicazione

### Strade
Parechje strade attraversanu a cità :

* RT 20 - a strada territuriale 20 (Borgu-Aiacciu) passa per Corti
* RT 50 - a strada territuriale 50 (Corti-Aleria) cullega a cità di Corti cù a piaghja urientale
* D 623 - a strada dipartimentale 623 cullega Corti cù a Restonica

### Trenu

A cità pussede une gara: a gara di Corti. Si pò andà in trenu à Bastìa, Aiacciu è Calvi.

### Aerodromi è aeroporti
L'aerodromu di Corti, situatu à 3 km à u Sudeste di u centru di a cità, hè un aérodromu di turisimu.

L'aeroportu internziunale di Bastìa-Poretta hè situatu à 52 km à u Nordeste di Corti.

## Storia

Corti acquistò impurtenza quandu u conte Vincentellu d'Istria in 1419 dopu avè scunfittu i ghjinuvesi pressu Merusaglia, fece ricustruì raffurzendula a furtezza preesistente di u XI seculu. Pè trè seculi fù di volta in volta guvernata da i corsi in 1419-1441, 1464-1484, 1553-1556 è in 1755-1769 o da i ghjinuvesi. Da 1755 à 1769 diventa capitale di a Ripublica Corsa di Pasquale Paoli, che vi insediò u guvernu, u tribunale, a zecca è l'Università, poi chjusa da i francesi in 1769 è riaperta solu in 1983. In 1769 venne uccupata definitivamente da i francesi.

## Cultura
;Università di Corsica

### A Muresca
A muresca (o moresca) ghjè un'antica danza corsa di urighjine araba di carattere gruttescu in ritimu binariu o ternariu. Esiste principalmente ind'i ruhjoni d'a Castagniccia, l'Ellerata, u Fiumorbu, u Curtinese e l'Alta Rocca.

L'urighjini di questa danza sarìa ligata à e cruciate in quantu simulìa a lutta trà cristiani è mori. Infine altri studiosi ritenenu chì averìa urighjini assai più antiche è sarìa ligata à rituali cuntadini arcaichi, cumu prupiziazione di u bonu raccoltu rapprisintata da a lutta contru à i spiriti maligni.

A muresca hè una di e danze da l'urighjini assai antiche chì esistenu ancu oghje ind'a forma di danza tradiziunale di alcuni rughjoni taliani: celebri, ad esempiu, hè a muresca di Contigliano, paese di a Sabina.
## Citazione

Corti hè stata mintuvata qualchì volta in a litteratura è u cantu corsu. Per esempiu:
* in a paghjella (racolta da a Ricuccata - Cervioni):
:*In [[Moita]], curtinesi Pudianu falà di core*
:*N'eranu ben ricevuti Da le mamme è le figliole*
:*Parianu tantu cipressi Cunturnati da viole.*
* in u pruverbiu: *S'è Corti avissi un portu, d'Aiacciu è di Bastia ni farebbe un ortu.*
* in u pruverbiu: *Sfida ti di a lingua curtinese è di a penna calvese.*

## Referenze
* Saravelli-Retali, F. *A  vita in Corsica à traversu pruverbii è detti*, 1976, Don Bosco.
* Inventariu di e paghjelle di Corsica 

## Ligami
* Universita di Corsica in Corti